
REFERAT DE APROBARE A  PROIECTULUI DE HOTĂRÂRE
privind aprobarea dobândirii de către Municipiul Timişoara a terenului  înscris în C.F.nr. 439577 Timișoara, ce face obiectul renunţării la dreptul de proprietate de către societatea CANOVA CCM SRL, BUDE ZLATINCA și BUDE DUMITRU, FAUR ALEXANDRA-DANIELA și CILIBIU ROXANA-NICOLETA și trecerea terenului respectiv din domeniul privat al Municipiului Timișoara în domeniul public al Municipiului Timișoara.

	Prin adresa nr. CT2021-002259/08.06.2021, completată cu adresa nr. CCT2021-000094/16.09.2021, dl. Crașovan Cătălin-Mihail în calitate de administrator al societății CANOVA CCM SRL, solicită trecerea din domeniul privat al Municipiului Timișoara în domeniul public al Municipiului Timișoara, a terenului înscris în CF nr. 439577 Timișoara, cu număr cadastral 439577, în vederea realizării unui drum;
Prin “Declarațiile de renunțare la dreptul de proprietate” autentificate  sub nr. 1207/20.05.2021, nr. 1258/25.05.2021, nr. 1256/25.05.2021, nr. 1257/25.05.2021,  la Uniunea Națională a Notarilor Publici - Societate Profesională Notarială NOVATIO de către Notar Public BULGĂR VLAD-IOAN, societatea CANOVA CCM SRL, BUDE ZLATINCA și BUDE DUMITRU, FAUR ALEXANDRA-DANIELA și CILIBIU ROXANA-NICOLETA, proprietari  tabulari ai terenului înscris în CF nr. 439577 Timișoara, declară că renunță la dreptul de proprietate asupra acestuia și faptul că terenul nu este grevat de sarcini.
În conformitate cu prevederile art.562, alin.2 din Codul Civil, în C.F. nr. 439577 Timișoara au fost notate declarațiile autentificate privind renunțarea la dreptul de proprietate în favoarea Municipiului Timișoara. 
În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Conform art.296 din Ordonanța de Urgență nr.57/2019 ” (2) Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.” 
Având în vedere cele menţionate mai sus, considerăm oportună iniţierea unui proiect de hotărâre privind aprobarea dobândirii de către Municipiul Timişoara, în domeniul privat, a terenului situat în Timişoara, înscrise în C.F. nr. 439577 Timișoara în suprafaţa de 4514 mp și trecerea terenului respectiv din domeniul privat al Municipiului Timişoara în domeniul public al Municipiului Timişoara, în vederea realizării unui drum, conform PUZ aprobat prin HCLMT 77/23.02.2010.

RAPORT DE SPECIALITATE
privind aprobarea dobândirii de către Municipiul Timişoara a terenului  înscris în C.F.nr. 439577 Timișoara, ce face obiectul renunţării la dreptul de proprietate de către societatea CANOVA CCM SRL, BUDE ZLATINCA și BUDE DUMITRU, FAUR ALEXANDRA-DANIELA și CILIBIU ROXANA-NICOLETA și trecerea terenului respectiv din domeniul privat al Municipiului Timișoara în domeniul public al Municipiului Timișoara.

              Având în vedere Referatul de aprobare a proiectului de hotarâre nr. CT2021-002259 / 28.09.2021 a Primarului Municipiului Timișoara și Proiectul de hotărâre privind aprobarea dobândirii de către Municipiul Timişoara a terenului înscris în C.F. nr. 439577 Timișoara, ce face obiectul renunţării la dreptul de proprietate de către societatea CANOVA CCM SRL, BUDE ZLATINCA și BUDE DUMITRU, FAUR ALEXANDRA-DANIELA și CILIBIU ROXANA-NICOLETA și trecerea terenului respectiv din domeniul privat al Municipiului Timișoara în domeniul public al Municipiului Timișoara, facem următoarele precizări:
	Terenul situat în Timișoara, înscris în C.F. nr. 439577 Timișoara, este destinat realizării unui drum, conform planșei nr. 04 anexă la HCL 77/23.02.2010 prin care s-a aprobat Planul Urbanistic Zonal "Locuinţe individuale, colective, funcţiuni complementare, comerţ şi servicii", zona Calea Torontalului, DN6 km 562+850 Timişoara, întocmit conform proiectului nr. 130/2008, realizat de S.C. ARH ROM S.RL.
 În conformitate cu prevederile art.562, alin.2 din Codul Civil și Ordinul 700/2014, art.78, privind aprobarea Regulamentului de avizare, recepţie şi înscriere în evidenţele de cadastru şi carte funciară, modificat prin Ordinul nr. 1304/2015, în C.F. nr. 439577 Timișoara au fost notate Declarațiile autentificate nr. 1207/ 20.05.2021, nr. 1258/25.05.2021, nr. 1256/25.05.2021, nr. 1257/25.05.2021, la Uniunea Națională a Notarilor Publici - Societate Profesională Notarială NOVATIO de către Notar Public BULGĂR VLAD-IOAN,  privind renunțarea la dreptul de proprietate în favoarea Municipiului Timișoara. 
În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Conform art.296 din Ordonanța de Urgență nr.57/2019 ” (2) Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.” 
În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea dobândirii de către Municipiul Timişoara a terenului înscris în C.F. 439577 Timișoara, cu nr. cad. 439577 în suprafaţa de 4514 mp, ce face obiectul renunţării la dreptul de proprietate de către societatea CANOVA CCM SRL, BUDE ZLATINCA și BUDE DUMITRU, FAUR ALEXANDRA-DANIELA și CILIBIU ROXANA-NICOLETA și trecerea terenului respectiv din domeniul privat al Municipiului Timișoara în domeniul public al Municipiului Timișoara, în vederea realizării unui drum, conform Planului Urbanistic Zonal aprobat prin HCLMT 77/23.02.2010.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

